بوگون ایرته لب افغانستان پایتختی کابل ده یوز بیرگن انفجار لر عاقبتیده ۹ کیشی جان بیررایکن, ۱۸ نفر ایسه یاره لندی. ایلک انفجار واقعه سی کابل نینگ کارته چهار منطقه سی ده یوز بیردی. افغانستان مدافعه وزیرلیگی نینگ سوزلاوچیسی ظاهر عظیمی, بوگون ایرته لب ساعت ۶ ده انتحاری هجومچی نینگ مدافعه وزیرلیگی پرسونلی نی انتقال ایتتریتگن بیر عراده بس گه یقین بیر جای ده بیلی گه باغلب آلگن منفجره مواد نی پارتله تیب یوبارگن لیگی نی بلدردی. عظیمی, "اوشبو حادثه عاقبتیده مدافعه وزیرلیگی پرسونلی ۷ کیشی جان بیررایکن, ۱۵ نفر ایسه یاره لندی. یاره لنگن کیشی لرنینگ ایریم لری نینگ وضعیتی یمان" دییه قید ایتدی. عینی دمده کابل نینگ تنگی تره خیل منطقه سیده اویشتریلگن باشقه بیر انتحاری هجوم عاقبتیده ۲ نفر افغانستان لیک حربی نینگ جان بیرگن لیگی و ایککی عسکر نینگ هم یاره لنگن لیگی قید ایتیلدی.اوچینچی انفجار واقعه سی ایسه کابل نینگ ده سبز اولسوال لیگی ده یوز بیردی. خودی منه شو حادثه عاقبتیده هم اوچ کیشی نینگ یاره لنگن لیگی بلدریلدی. اوشبو هجوم لرنینگ مسئولیتی نی طالبان اوز بوینی گه آلر ایکن, کوپلب افغانستان لیک حربی لر نی اولدیرگن لیک لری نی ادعا ایتدی. اوشبو انفجار واقعه لری افغانستان بیلن امریکا قوشمه ایالت لری آره سیده بیر امنیتی پیمان نینگ امضاله نیشی دن بیر کون کیین یوز بیرماقده. طالبان اوشبو پیمان نینگ امضاله نیشی نی قتتیق بیر شکل ده قاره له گن ایدی. ینگی جمهوررئیسی اشرف غنی احمدزی نینگ اوز وظیفه سی گه باشله گنی دن بیری کابل ده ۷ انفجار واقعه سی نینگ یوز بیرگن لیگی بلدریلماقده. احمدزی نینگ جمهوررئیس لیگی وظیفه سی دوشنبه کونی باشلب کیتگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
